משה ורדי (מדען מחשב)

משה יעקב ורדי (נולד ב-4 ביולי 1954) הוא פרופסור (בדרגת University Professor) למדעי המחשב באוניברסיטת רייס בטקסס, זוכה פרס גדל לשנת 2000<ref></ref>, וחבר האקדמיה הלאומית למדעים של ארצות הברית מ-2015.

==קורות חיים==

משה ורדי הוא ילדם השני, מתוך שלושה, של צפורה<ref></ref> והרב פנחס ורדי<ref name=":0"></ref>, זוג ניצולי שואה, ממגיני הקיבוץ בארות יצחק במלחמת השחרור, וממיסדי המושב השיתופי ניר עציון, שם נולד וגדל. בגיל 13 עברו הוריו לעבוד ולהתגורר במושב כפר הרא"ה<ref name=":0" />, וורדי החל ללמוד בישיבת בני עקיבא במקום<ref></ref>. ב-1970 למד במשך שנה בישיבת הכותל בעיר העתיקה של ירושלים, וב-1971 החל ללמוד פיזיקה ומדעי המחשב באוניברסיטת בר-אילן במסגרת העתודה האקדמית. ורדי שירת בחיל התותחנים.

ורדי נישא בשנות ה-80 של המאה העשרים לפם גיאר, אמו של מדען המחשבים אהרון הרצמן.

ורדי התבטא בפומבי בנושאים שונים, כולל שואת יהודי הונגריה, שהוריו נצלו ממנה<ref></ref>, מלחמת לבנון הראשונה<ref></ref>, וההשפעה האפשרית של ההתפתחות המואצת של אינטליגנציה מלאכותית על שוק העבודה.

== השכלה ==
ורדי הוא בוגר תואר ראשון בפיזיקה ומדעי המחשב מאוניברסיטת בר-אילן (1974) ותואר שני במדעי המחשב ממכון ויצמן (1980). בשנת 1981 סיים דוקטורט בהנחיית פרופסור כתריאל בארי באוניברסיטה העברית בתחום הלוגיקה של בסיסי נתונים.

== מחקר ואקדמיה ==
בשנים 1981–1983 עסק ורדי במחקר בתר-דוקטורי באוניברסיטת סטנפורד בפלו אלטו קליפורניה. אזי, עבר לעבוד במרכז המחקר אלמדן של חברת אי.בי.אמ, אף הוא בפלו אלטו. החל משנת 1994 מלמד ורדי באוניברסיטת רייס, יוסטון, טקסס. בשנים 1994–2002 כיהן כראש המחלקה למדעי המחשב, ועתה הוא מנהל את מכון קן קנדי לטכנולוגית המידע.

=== נושאי מחקר ===
תחומי העניין של ורדי מתרכזים ביישומי לוגיקה על מדעי המחשב: לוגיקה של בסיסי נתונים, תיאוריה של מודלים סופיים, ידע במערכות רבות-סוכנים, אימות והסקה בידי מחשב, הוראת לוגיקה בחוגי לימוד ורמות שונות. ורדי מומחה בעל שם בבדיקת מודלים, ניהול אילוצים בתיאוריה של בסיסי נתונים, וידע משותף<ref></ref>.

== ספרים, פרסומים ==
בשנים 2008–2017 היה ורדי העורך הראשי של הירחון Communications of the ACM<ref></ref>.

יחד עם עמיתים, כתב ורדי שני ספרים:

1. Reasoning About Knowledge<ref name="rak"></ref>

2. Finite Model Theory and Its Applications<ref name="fmtaia"></ref>

ורדי הוא מחבר או מחבר שותף של למעלה מ-700 פרסומים ועורך או עורך שותף של קובצי פרסומים רבים.

== פרסים והוקרה ==
בשנת 2000 זכה ורדי יחד עם פייר וולפר בפרס גדל על עבודתו בתחום בדיקות מודאליות בעזרת אוטומט סופי. בשנת 2012 הוענקה לו מדליית EATCS מטעם האיגוד האירופי למדעי המחשב התאורטיים<ref></ref>. ב-2015 מונה ורדי להיות חבר האקדמיה הלאומית למדעים של ארצות הברית<ref></ref>.
משה ורדי נואם בטקס קבלת תואר ד"ר לשם כבוד באוניברסיטת האלפים, גרנובל, צרפת, 26 נובמבר 2019
8 מוסדות אקדמיים ברחבי העולם העניקו לורדי תוארי דוקטור של כבוד: אוניברסיטת סעערלנד (גרמניה), אוניברסיטת אורליאנס (לואיזיאנה), אוניברסיטת האלפים בגרנובל (צרפת)<ref></ref>, האוניברסיטה הפדרלית של ריו גרנדה דל סול (ברזיל)<ref></ref>, אוניברסיטת לייג'(בלגיה)<ref></ref>, האוניברסיטה הטכנית של וינה (אוסטריה), אוניברסיטת אדינבורו (סקוטלנד)<ref name=edinburgh></ref>, ואוניברסיטת גוטנברג (שוודיה)<ref></ref>.

ורדי הוא עמית ACM<ref></ref> .

== קישורים חיצוניים ==

* [https://youtu.be/2I1LsEhfhTg שיחה] בין משה ורדי לרועי יוזביץ בערוץ היוטיוב ״העולם של יוזביץ״

* [https://web.archive.org/web/20180723050902/http://www.media.rice.edu/media/NewsBot.asp?MODE=VIEW&ID=14106&SnID=347966663 משה ורדי] באתר אוניברסיטת רייס

==הערות שוליים==

</div>

קטגוריה:ישראלים זוכי פרס גדל
קטגוריה:מדעני מחשב יהודים אמריקאים
קטגוריה:מדעני מחשב ישראלים
קטגוריה:זוכי מלגת גוגנהיים
קטגוריה:אמריקאים ממוצא ישראלי
קטגוריה:זוכי מדליית EATCS
קטגוריה:עמיתי ACM
קטגוריה:סגל אוניברסיטת רייס
קטגוריה:בוגרי אוניברסיטת בר-אילן
קטגוריה:בעלי תואר דוקטור מהאוניברסיטה העברית בירושלים
קטגוריה:מהגרים מישראל לארצות הברית
קטגוריה:כפר הרא"ה: אישים
קטגוריה:בוגרי ישיבת כפר הרא"ה
קטגוריה:ניר עציון: אישים
קטגוריה:מכון ויצמן למדע
קטגוריה:חברי האקדמיה אירופיאה
קטגוריה:ישראלים שנולדו ב-1954